CELEX: 32009R0279
Language: sl
Date: 2009-04-06 00:00:00
Title: Uredba Komisije (ES) št. 279/2009 z dne 6. aprila 2009 o spremembi Priloge II k Direktivi Evropskega Parlamenta in Sveta 2005/36/ES o priznavanju poklicnih kvalifikacij (Besedilo velja za EGP )

7.4.2009   
            
            
               SL
            
            
               Uradni list Evropske unije
            
            
               L 93/11
            
         
      UREDBA KOMISIJE (ES) št. 279/2009
   z dne 6. aprila 2009
   o spremembi Priloge II k Direktivi Evropskega Parlamenta in Sveta 2005/36/ES o priznavanju poklicnih kvalifikacij
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (1) in zlasti člena 11(c)(ii) Direktive,
   ob upoštevanju naslednjega:
   
               (1)
            
            
               Slovaška je vložila utemeljen zahtevek za spremembo Priloge II Direktive 2005/36/ES. Zahtevala je vključitev poklica zobotehnika („zubný technik“), ki izpolnjuje pogoje iz člena 11(c)(ii) Direktive 2005/36/ES, kar je razvidno iz Uredbe vlade št. 742/2004 coll. o poklicnih kvalifikacijah zdravstvenih delavcev.
            
         
               (2)
            
            
               Danska je vložila utemeljen zahtevek za spremembo Priloge II Direktive 2005/36/ES. Zahtevala je, da se poklic optika („optometrist“), za katerega se sedaj podeljuje diploma v smislu člena 11(d) Direktive 2005/36/ES in tako ne izpolnjuje več zahtev iz člena 11(c)(ii) navedene direktive, črta iz Priloge II Direktive 2005/36/ES. Danska je zahtevala tudi, da se poklica ortopedskega tehnika („ortopædimekaniker“) in ortopedskega mehanika, ortopedskega čevljarja („ortopædiskomager“), ki na Danskem nista več regulirana, črtata iz Priloge II Direktive 2005/36/ES.
            
         
               (3)
            
            
               Direktivo 2005/36/ES je torej treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za priznavanje poklicnih kvalifikacij –
            
         SPREJELA NASLEDNJO UREDBO:
   Člen 1
   Priloga II k Direktivi 2005/36/ES se spremeni, kakor je določeno v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. aprila 2009
      
         
            Za Komisijo
         
         Charlie McCREEVY
         
         
            Član Komisije
         
      
   
   
      (1)  UL L 255, 30.9.2005, str. 22.
   
      PRILOGA
      Priloga II k Direktivi 2005/36/ES se spremeni:
      
                  1.
               
               
                  V točki 1 se pod vpisom „na Slovaškem“ doda naslednje besedilo:
                  
                              „—
                           
                           
                              zobotehnik (‚zubný technik‘),
                           
                        katerega izobraževanje in usposabljanje traja vsaj 14 let, od tega osem ali devet let osnovnošolskega izobraževanja, štiri leta srednješolskega izobraževanja in dve leti postsekundarnega izobraževanja na srednji šoli za zdravstvene delavce, ki se zaključi s teoretično-praktičnim splošnim maturitetnim spričevalom (‚maturitné vysvedčenie‘).“;
               
            
                  2.
               
               
                  V točki 2 se vpis „na Danskem“ in besedilo pod njim črtata.